Ένα ποτήρι Aperol Spritz.
Το **σπριτς** (ιταλικά: *spritz*‎) είναι ιταλικό κοκτέιλ με βάση το κρασί, που συνήθως σερβίρεται ως απεριτίφ στη βορειοανατολική Ιταλία. Αποτελείται από κρασί προσέκο, μπίτερ και σόδα. Η ονομασία του προέρχεται από το γερμανικό ρήμα *spritzen* που σημαίνει *εκχέω*.

Το αυθεντικό σπριτς είναι φτιαγμένο με Select, το οποίο είναι ένα παραδοσιακό απόσταγμα που δημιουργήθηκε στη Βενετία το 1920. Το "Spritz al Campari" και το "Aperol Spritz" είναι δημοφιλείς εκδοχές του ιταλικού κοκτέιλ με βάση το κρασί, το καθένα χρησιμοποιώντας διαφορετικά μπίτερ (δηλαδή Campari και Aperol).

Από το 2011 το σπριτς συμπεριλαμβάνεται στα επίσημα κοκτέιλ της International Bartenders Association. Αρχικά καταχωρίστηκε ως «Spritz Veneziano» και στη συνέχεια απλά ως «Spritz».

Ιστορία
-------

Το σπριτς γεννήθηκε κατά την περίοδο της κυριαρχίας των Αψβούργων στο Βένετο το 1800, υπό το Βασίλειο της Λομβαρδοβενετίας. Οι στρατιώτες, αλλά και οι διάφοροι έμποροι, διπλωμάτες και υπάλληλοι της Αυτοκρατορίας των Αψβούργων στο Βένετο εξοικειώθηκαν γρήγορα να πίνουν τοπικό κρασί στις ταβέρνες, αλλά δεν ήταν εξοικειωμένοι με τη μεγάλη ποικιλία κρασιών από το Βένετο και η περιεκτικότητα σε αλκοόλ ήταν υψηλότερη απ' όσο είχαν συνηθίσει. Οι νεοφερμένοι άρχισαν να ζητούν από τους ντόπιους οικοδεσπότες να ρίξουν μια σταγόνα νερό στο κρασί (spritzen στα γερμανικά) για να γίνουν τα κρασιά πιο ελαφριά. Το πραγματικό αρχικό σπριτς αποτελούνταν από αφρώδες λευκό κρασί ή κόκκινο κρασί αραιωμένο με γλυκό νερό.

Μεταξύ του 1920 και του 1930, στη Βενετία ή στην Πάντοβα, το σπριτς συνδυάστηκε με τοπικά μπίτερ (που συνήθως καταναλώνονταν με σόδα και πάγο): άλλωστε, το Aperol γεννήθηκε στην Πάντοβα το 1919 και το Select στη Βενετία το 1920.

Η αρχική συνταγή υποτίθεται ότι παρέμεινε αμετάβλητη με την πάροδο του χρόνου, αλλά μόλις τη δεκαετία του 1970 δημιουργήθηκε η μοντέρνα συνταγή Σπριτς, με προσέκο.

Το σπριτς έγινε ευρέως δημοφιλές εκτός Ιταλίας γύρω στο 2018 και το Aperol Spritz κατατάχθηκε ως το 9ο κοκτέιλ με τις μεγαλύτερες πωλήσεις παγκοσμίως το 2019 από τον ιστότοπο Drinks International.

Συνταγή
-------

Γενικά, το ποτό παρασκευάζεται με κρασί προσέκο, πικρό λικέρ όπως Aperol, Campari, Cynar, ή, ειδικά στη Βενετία, Aperitivo Select, και στη συνέχεια το ποτήρι γεμίζεται με ανθρακούχο νερό ή σόδα. Συνήθως σερβίρεται με από πάγο σε ποτήρι lowball (ή μερικές φορές ποτήρι κρασιού) και γαρνίρεται με μια φέτα πορτοκάλι ή μερικές φορές μια ελιά, ανάλογα με το λικέρ.

Το αρχικό βενετσιάνικο σπριτς περιλαμβάνει:

* 7,5 cl προσέκο,
* 5 cl Select,
* 2,5 cl σόδα,
* μια πράσινη ελιά

Το σπριτς περιλαμβάνει:

* 1/3 αφρώδες λευκό κρασί (συνήθως προσέκο)
* 1/3 μπίτερ (Select, Aperol ή Campari)
* 1/3 ανθρακούχο νερό ή σόδα

Δείτε επίσης
------------

* Ούγκο (κοκτέιλ), ένα άλλο ιταλικό κοκτέιλ με αφρώδες λευκό κρασί και σόδα

Παραπομπές
----------

1. 1 2  «Altro che Aperol o Campari, a Venezia il vero Spritz si fa con il Select». *www.repubblica.it*. Ανακτήθηκε στις 7 Σεπτεμβρίου 2021.
2. ↑  «Cocktails | Campari». *www.campari.com*. Ανακτήθηκε στις 4 Μαΐου 2021.
3. 1 2  Alessandro Marzo Magno, 1979: l'anno dello spritz, in Il genio del gusto.
4. ↑  «Aperol Spritz recipe and origins». *The Foodellers*.
5. ↑  «Racconti nel calice». *cantinalacosta.com*. Αρχειοθετήθηκε από το πρωτότυπο στις 25 Φεβρουαρίου 2014. Ανακτήθηκε στις 21 Απριλίου 2022.
6. ↑  «The Best Aperitivo Bars in Venice: An Interview with Rudi Carraro, Brand Ambassador of Select». *Forbes*.
7. ↑  «The World's Best-Selling Classic Cocktails 2018 - Drinks International - The global choice for drinks buyers». *drinksint.com*. Ανακτήθηκε στις 18 Σεπτεμβρίου 2019.
8. ↑  «The World's Best-Selling Classic Cocktails 2019 - Drinks International - The global choice for drinks buyers». *drinksint.com*. Ανακτήθηκε στις 18 Σεπτεμβρίου 2019.
9. ↑  «Have you tried a Venetian Spritz?». 20 Δεκεμβρίου 2020.
10. ↑  «Learn how to make the ultimate Venetian Spritz with Select Aperitivo». 24 Ιουλίου 2020.
11. ↑  «Archived copy». *veneziaeventi.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 12 Ιανουαρίου 2022.
12. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 21 Απριλίου 2022.
13. ↑  «Select Aperitivo, a strong venetian character since 1920».
14. ↑  «Archived copy». *www.gioiedivenezia.com*. Αρχειοθετήθηκε από το πρωτότυπο στις 26 Μαρτίου 2016. Ανακτήθηκε στις 12 Ιανουαρίου 2022.
15. ↑  «Archived copy». *www.venessia.com*. Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 12 Ιανουαρίου 2022.
16. ↑  «Venetian Spritz Recipe (Or, once an ombra…) | livingVENICE».
17. ↑  «Classic Italian Aperol Spritz Recipe for Summer 2022».